На основу члана 42. Закона о јавној својини („Службени гласник РС“, број 72/11, 88/13, 105/14, 104/16 – др.закон и 108/16), члана 32. Закона о локалној самоуправи („Службени гласник РС“, број 129/07, 83/14-др.закон, 101/16-др.закон ) и члана 41. Статута Општине Владичин Хан („Службени гласник Пчињског округа“, број 21/08, 8/09 и „Службени гласник Града Врања“ број 11/13, 5/17 и 14/17), Скупштина Општине Владичин Хан,, на седници одржаној 10.11.2017. године, донела је

**О Д Л У К У**

**О УЛАГАЊУ У КАПИТАЛ ЈАВНОГ ПРЕДУЗЕЋА ЗА ВОДОСНАБДЕВАЊЕ И КАНАЛИЗАЦИЈУ „ВОДОВОД“**

**ВЛАДИЧИН ХАН**

**Члан 1.**

Овом Одлуком врши се улагање у капитал Јавног предузећа за водоснабдевање и канализацију „Водовод“ Владичин Хан у износу од 7.549.580,11 динара

**Члан 2.**

Упис улога из члана 1.ове Одлуке врши се по основу Споразума бр.401-190/2015-01 од 26.02.2015 године између ХЕ“ЂЕРДАП“ д.о.о Кладово и Општине Владичин Хан .

 Споразумом из става 1.овог члана Општина Владичин Хан је преузела обавезу измирења дуга на основу пресуде Трговинског суда у Лесковцу П.бр.441/04 од 20.12.2006.године којом су тужени ЈПК „Водовод“ Владичин Хан и Општина Владичин Хан солидарно обавезни према тужиоцу ХЕ“ЂЕРДАП“ д.о.о Кладово.

**Члан 3.**

По ступању на снагу ове Одлуке извршиће се увећање учешћа Општине Владичин Хан у капиталу Јавног предузећа за водоснабдевање и канализацију „Водовод“ Владичин Хан за износ из члана 1.ове Одлуке.

**Члан 4.**

Ова Одлука ступа на снагу осмог дана од дана објављивања у „Службеном гласнику Града Врања.

**СКУПШТИНА ОПШТИНЕ**

**ВЛАДИЧИН ХАН**

**БРОЈ:06-188/4/17-IV/04**

**П Р Е Д С Е Д Н И Ц А,**

 **Данијела Поповић**